b'\n_START_ARTICLE_\nUno Veenre\n_START_PARAGRAPH_\nUno Veenre (24. m\xc3\xa4rts 1920 Tartu \xe2\x80\x93 12. september 2016) oli eesti orkestrijuht ja helilooja._NEWLINE_Ta \xc3\xb5ppis Tallinna Konservatooriumis 1942\xe2\x80\x931943 kontrabassi, 1947\xe2\x80\x931948 koorijuhtimist ja 1952\xe2\x80\x931953 kompositsiooni._NEWLINE_Noore muusikuna tegi ta kaasa mitmetes leviansamblites, nt 1941 m\xc3\xa4ngis kontrabassi kohvikus Drei Hanseaten._NEWLINE_1958\xe2\x80\x931967 t\xc3\xb6\xc3\xb6tas ta Eesti Raadios muusikasaadete toimetajana. 1968\xe2\x80\x931971 oli ta Kunstilise Isetegevuse Maja direktor._NEWLINE_1960\xe2\x80\x932000 oli ta \xc3\xbcleriigilistel rahvatantsu- ja rahvamuusikapidudel rahvamuusikaorkestrite \xc3\xbcldjuht._NEWLINE_Uno Veenre on salvestanud Eesti Raadiole \xc3\xbcle 200 pala, nii rahvamuusika seadeid kui ka autorite rahvatoonis lugusid. Tema juhatatud ansamblitega on esinenud paljud Eesti tippsolistid nagu Tiit Kuusik, Georg Ots ja Anu Kaal. Ta on kirjutanud soolo-, ansambli- ja koorilaule, hulgaliselt originaalpalu rahvamuusika-, kammer- ja puhkpilliorkestritele, koostanud ja toimetanud mitmeid laulikuid.\n_START_SECTION_\nHelilooming\n_START_PARAGRAPH_\nTa on kirjutanud peamiselt rahvamuusikaorkestritele m\xc3\xb5eldud muusikat. Nt "Kolme kandi lood", "Polka k\xc3\xbcla moodi".'